Moss Hockey

**Moss Hockey**, offisielt **IL Kråkene Moss Hockey Elite/Bredde**, (stiftet 20. november 1950 som *[[Moss Bandyklubb]]*) er en norsk ishockeyklubb fra Moss. Klubben er Mossedistriktets eneste og Østfolds eldste ishockeylag. A-laget spiller i 2. divisjon ishockey for menn og sine kamper i Marker Sparebank Ishall. Moss Hockey Elite ble stiftet som selvstendig klubb 1. mai 2016

Før 2012/13-sesongen bestemte klubbens styre at A-laget skulle markedsføres under navnet *Moss Hockey*, for *"...å få [[Moss]] by mer assosiert med ishockey"*.

## Tabellen A-lagt

## Historie
* Før 1950 &ndash; Bandyaktivitet i flere bydeler – En del av MFKs vinteraktivitet. MFK – Sprint – Kambo – Son : stor aktivitet med flere hundre utøvere.
* 1950 &ndash; Moss Bandyklubb ble stiftet 20. november. Stor aktivitet på bandy i Moss og Østfold. Arrangerte bymesterskap o.l.Steder: Vansjø/Gjerrebogen, Nesparken, Noretjern, Patterødtjern, Melløs (grusbanen)
* 1953-1955 &ndash; *Moss Bandyklubb* skiftet navn til *Idrettslaget Kråkene*. Startet med ishockey etter OL i Oslo i 1952. Mindre snømåking o.l. Spilte i Oslo-serien fordi ingen andre lag fra Østfold spilte ishockey på den tiden. Spilte alle kamper på bortebane i 4-5 år.
* 1956 &ndash; Kråkene rykket opp til 2. divisjon i Oslo-serien.
* 1957 &ndash; Endelig egen ishockeybane på Melløs den 23. desember. Dugnad + kr 4&nbsp;000,- fra STUI bygging av vant og lys ved Løkenfeltet på Melløs.
* 1959-1960 &ndash; Etter å ha endt på en 2.-plass i 2. divisjon avd. B, rykket Kråkene opp i 1. divisjon i Osloserien med 5 seirer og ett uavgjort og 43-13 i målforskjell.
* 1961 &ndash; Kråkene tok initiativ til dannelsen av «Østfold Idrettsklubb» sammen med  og .
* 1963 &ndash; Kråkene reiste og brukte Sparta Amfi i Sarpsborg for trening på grunn av bedre forhold.
* 1963-1968 &ndash; Spilte i 2. og 3. divisjon.
* 1968-1969 &ndash; Bygging av ny bane/vant på dugnad.
* 1969-1970 &ndash; Mildvær og håpløs sesong. Startet arbeidet med kunstisflate/hall.
* 1975 &ndash; Badeutvalgtet i Moss kommune tar initiativ til kunstisbane.
* 1970-1982 &ndash; Lavere aktivitet og milde vintre.
* 1983-1984 &ndash; Arbeidet med bygging av kunstisflate på dugnad starter. Åpning av Moss Kunstisbane på Ørejordet i desember. Moss kommune dekket strømutgifter samt banemannskap.
* 1990 &ndash; Fikk tillatelse av departementet til å selge «hockeyboksen» for sammenkobling med kommunens kjøleanlegg den 17. september.
* 1999-2003 &ndash; Stor aktivitet vinter som sommer med utsikter for seriespill og ishall.
* 2012 &ndash; A-laget starter å bli markedsført som *Moss Hockey*.

## Ishall
Moss fikk sin egen ishall i 8. februar 2008, Moss Ishall, landets 37. ishall. Hallen heter nå Marker Sparebank Ishall.

## Om Kråkesymbolet
Mossekråker har sikkert de fleste hørt om da de som kommer fra Moss ofte blir omtalt som dette. Kråka synes å være kommet flyvende inn i byens liv og segl uten noen rettmessig grunn. Byvåpenet hadde tidligere et motiv med fugler flyvende rundt kirkespiret. Det skal ha vært duer som en gang varslet bybrann i kirken på 1880-tallet. På folkemunne ble fuglene til kråker. Etter lengre avisedebatter og heftige diskusjoner i bystyret, ble kråkas plass i byens nye våpen godkjent som heraldisk symbol og beseglet ved Kongelig Resolusjon i 1954. Den lokale kunst- og teatermaleren Christian Stenersen har utformet byvåpenet.
Det skal være sagt av zoologer: «Kråka er en intelligent fugl, og den har næringsvett». 

Etter 2017/2018 sesongen gikk Moss Hockey Elite konkurs. Det skulle gå fem år før  Moss Hockey Elite var meldt på igjen i 2. divisjon ishockey for menn 2023/24.

## Referanser


## Eksterne lenker
* 
* Ishallen i Moss - Moss Avis